The Dinner Party

The Dinner Party é unha instalación da artista feminista Judy Chicago. Amplamente considerada como a primeira obra de arte feminista épica, funciona como unha historia simbólica da muller na civilización occidental. Consiste en 39 elaborados espazos dispostos ó longo dunha mesa triangular para 39 mulleres famosas míticas e históricas. Sacajawea, Sojourner Truth, Aliénor de Aquitania, a emperatriz Teodora de Bizancio, Virginia Woolf, Susan B. Anthony e Georgia O'Keeffe están entre as convidadas.

Cada lugar único inclúe un prato de porcelana pintado a man, cubertos de cerámica e cáliz, e un pano de mesa cun bordo de ouro bordado. Cada placa, agás a que corresponde a Sojourner Truth, representa unha forma de vulva de cor brillante e estilo elaborado. As escenografías apóianse en elaboradas corredeiras bordadas, executadas nunha variedade de estilos e técnicas de bordado. A mesa da cea atópase en The Heritage Floor, composta por máis de 2.000 azulexos brancos de forma triangular, cada un deles inscrito en letras douradas co nome dunha das 999 mulleres que marcaron a historia.

Foi producida entre 1974 e 1979 como unha colaboración e foi exhibida por primeira vez en 1979. Posteriormente, malia a resistencia do mundo da arte, a obra realizou xiras por 16 lugares de seis países de tres continentes cunha audiencia de 15 millóns de espectadores. Foi retirada para o seu almacenamento até 1996, xa que comezaba a sufrir polas constantes viaxes. Dende 2007 está en exposición permanente no Elizabeth A. Sackler Center for Feminist Art do Brooklyn Museum de Nova York.

 Mulleres representadas 
As 39 mulleres con sitio na mesa son:

Á I: Da prehistoria ao imperio romano
1. Deusa primordial 
2. Deusa da fertilidade  
3. Ishtar 
4. Kali 
5. Deusa das cobras 
6. Sofía 
7. Amazona 
8. Hatshepsut 
9. Xudit 
10. Safo 
11. Aspasia 
12. Boadicea 
13. Hipatia

Á II: Dos comezos do cristianismo á reforma
14. Santa Marcela 
15. Bríxida de Irlanda 
16. Teodora de Bizancio 
17. Hrosvitha 
18. Trótula de Salerno 
19. Aliénor de Aquitania 
20. Hildegard von Bingen 
21. Petronilla de Meath 
22. Christine de Pisan 
23. Isabel de Este 
24. Isabel I  
25. Artemisia Gentileschi 
26. Anna van Schurman

Á III: Das americanas á revolución das mulleres
27. Anne Hutchinson 
28. Sacajawea 
29. Caroline Herschel 
30. Mary Wollstonecraft 
31. Sojourner Truth 
32. Susan B. Anthony 
33. Elizabeth Blackwell 
34. Emily Dickinson 
35. Ethel Smyth 
36. Margaret Sanger 
37. Natalie Barney 
38. Virginia Woolf 
39. Georgia O'Keeffe

 Mulleres representadas no Heritage Floor 
O Heritage Floor, situado baixo a mesa, inclúe os nomes de 999 mulleres inscritos en lousas de porcelana feitas a man. As lousas cobren a extensión completa da zona da mesa triangular, continúa baixo a propia mesa e enche a área situada entre as tres mesas. Hai 2304 lousas cos nomes estendidos sobre máis dunha delas. Os nomes están escritos en Palmer cursiva, fonte estadounidense do século XX. Chicago afirma que os criterios para que o nome dunha muller fose incluído eran un ou máis dos seguintes:
 Fixo unha contribución valorosa á sociedade
 Intentou mellorar a sorte doutras mulleres
 A súa vida e obra alumou aspectos importantes da historia das mulleres
 Achegou un modelo para un futuro máis igualitario.

A instalación está acompañada por unha serie de paneis que explican o papel de cada muller do chan.Chicago, Judy. The Dinner Party: From Creation to Preservation. Londres: Merrell (2007), Heritage panels, page 289. ISBN 1-85894-370-1.

 Notas 

 Véxase tamén 
 Bibliografía 
Chicago, Judy. The Dinner Party: From Creation to Preservation. Londres: Merrell (2007). .
Chicago, Judy. The Dinner Party: A Symbol of our Heritage. Nova York: Anchor (1979). 
Chicago, Judy. Embroidering our Heritage: The Needlework of The Dinner Party. Nova York: Anchor (1980) 
Chicago, Judy. Through The Flower: My Struggle as A Woman Artist. Lincoln: Authors Choice Press (2006). 
Jones, Amelia. Sexual Politics: Judy Chicago's Dinner Party in Feminist Art History. Berkeley: University of California Press (1996). 

 Ligazóns externas 
The Dinner Party exhibition website from the Brooklyn Museum, including a searchable database of all the women represented.
The Dinner Party from Chicago's non-profit organization, Through the Flower.

Categoría:Arte dos Estados Unidos de América